Bók þessi er mikilvægt innlegg í kvenréttindabaráttuna . Hún segir sögu konu sem gengur fram fyrir skjöldu - ekki til þess að verða mikil í augum fólksins heldur voru það malefnin og verkefnin , sem knúðu hana áfram . Hulda Jakobsdóttir er nú öldruð kona , en það er ekki lítið , sem eftir hana liggur á opinberum vettvangi . Hulda var ásamt eiginmanni sínum , Finnboga Rút Valdemarssyni , í forystu fyrir Framfarafélaginu Kópavogi , en þessi þrenning er höfundur Kópavogs . Þau hjónin tóku á leigu spildu í Digranesinu , komu þar upp skúr , svo að Hulda gæti sinnt garðrækt . Eitt leiddi af öðru og nú er þessi skúr eldhús í myndarlegu húsi . Þetta sama eldhús varð einnig fyrsta bæjarskrifstofa Kópavogs . Finnbogi Rútur varð fyrsti bæjarstjóri Kópavogskaupstaðar og Hulda tók við af honum og varð þar með fyrst íslenskra kvenna til að gegna slíku starfi .